 Eeyan marun-un ku ni marosẹ Eko sIbadan, ere asapajude lo fa a : Ni nnkan bii aago mẹsan-aabọ aarọ Ọjọbọ, Tọsidee, ọsẹ yii, leeyan marun-un ọkunrin meji, obinrin mẹta, doloogbe lagbegbe Inter-Change, iyẹn loju ọna marosẹ Eko sIbadan, nigba ti awọn mọto mẹta kọlu ara wọn.Awọn mọto ọhun gẹgẹ bi Alukoro TRACE, Babatunde Akinbiyi, ṣe sọ fALAROYE ni :Mazda kan to jẹ bọọsi akero, tanka kan ati tirela.O ṣalaye pe ọkọ bọọsi ti nọmba ẹ jẹ GGE 296 DC lo n sare asapajude, to fẹẹ ya awọn yooku silẹ, nibi ti ijamba ti waye niyẹn.Ibadan ni bọọsi akero yii n lọ, bẹẹ naa si ni ọkọ tanka keji. Nibi to ti fẹẹ ya tirela to wa niwaju ẹ lo ti lari mọ ọkọ mi-in to n bọ lati Ibadan. Tanka naa gba a sabẹ tirela ko too ti i wọnu igbo, nigba ti wọn yoo si fi wo awọn eeyan to wa nibẹ, marun-un ti ku ninu awọn mẹjọ.Awakọ to wa tanka naa sa lọ ni tiẹ nigba to ri ohun to ṣẹlẹ, eyi to wa tirela wa lọsibitu Idẹra, ni Ṣagamu, to n gbatọju lọwọ, bẹẹ ni wọn gbe oku awọn to doloogbe naa lọ si mọṣuari ọsibitu kan naa.Bi ajọ TRACE ṣe ba ẹbi awọn to doloogbe kẹdun, bẹẹ naa ni wọn n kilọ fawọn awakọ pe ki wọn yee sare loju popo, nitori ẹmi alaiṣẹ to n sọnu yii ṣe n pọ ju 